SETสัปดาห์นี้ไซด์เวย์อัพจับตาถ้อยแถลง FED
Technical Weekly : by Capital Nomura Securities (Thailand) 
12 ก.พ. 2560

Technical Weekly : by Capital Nomura Securities (Thailand)   
บล.โนมูระ พัฒนสิน ระบุในบทวิเคราะห์ว่าภาพรวมการลงทุนสัปดาห์หน้า คาดตลาด Sideway Up แนวต้าน 1600/1610 จุด รับ 1570/1560 จุดจากแรงหนุนจากถ้อยแถลง Donald Trump ที่ยืนยันการปรับลดภาษีของบริษัทในสหรัฐฯเพิ่มความสามารถในการทำกำไรของบริษัทสหรัฐฯอย่างมีนัยสำคัญ
โดยคาดจะมีรายละเอียดที่ชัดเจนในช่วง 2-3 สัปดาห์ถัดไปถือเป็นปัจจัยที่กระตุ้นเศรษฐกิจสหรัฐฯขยายตัวได้ตามเป้าหมายที่ีวางไว้โดยการที่เศรษฐกิจของประเทศผู้นำอย่างสหรัฐฯเติบโตจะเป็นแรงขับเคลื่อนเศรษฐกิจโลกให้ฟื้นตัว ตามไปด้วยคาดเป็นปัจจัยที่เพิ่มแรงเก็งกำไรในตลาดสินทรัพย์เสี่ยงโลกอย่างต่อเนื่อง
นอกจากนี้ปัจจัยในประเทศยังเป็นอีกหนึ่งแรงผลักดันสำคัญโดยภาพรวมเศรษฐกิจที่ขยายตัวโดดเด่นกระตุ้นความเชื่อมั่นของทั้งนักลงทุนและผู้บริโภคปรับตัวขึ้นผสานกับทิศทางผลประกอบการไตรมาส 4/59ของบมจ.มีแนวโน้มเติบโตขึ้นคาดเป็นปัจจัยที่เร่งอัตราขยายตัวของเศรษฐกิจไทยได้ซึ่งสอดคล้องกับสศค. ที่มีการปรับเพิ่ม GDP ไทยปี60 ขึ้นสู่ระดับ +3.6% เทียบช่วงเดียวกันของปีก่อน ดีกว่าคาดการณ์เดิมที่ +3.4% เทียบช่วงเดียวกันของปีก่อนคาดหนุน SET สามารถปรับตัวขึ้นต่อได้
ส่วนปัจจัยอื่นๆที่น่าติดตาม 14-15 กพ. จับตาถ้อยแถลงของประธาน FED ต่อสภาครองเกรส (semi-annual testimony) เกี่ียวกับมุมมองของเศรษฐกิจสหรัฐฯเพื่ือบ่งชี้แนวทางในการปรับขึ้นอัตราดอกเบี้ยในช่วงถัดไป
&lt;&lt;&lt;คลิกเพื่อดูรายละเอียด&gt;&gt;&gt;…